सुँगुरको मासु

सुँगुर वा बङ्गुर (Sus domesticus) को मासुलाइ फाक्सा पनि भनिन्छ। ई.पू. ५,००० देखि नै सुँगुर पालन गरिएको प्रमाण भेटिएका छन्।Pigs Force Rethink on Human History University of Oxford Press Office. 11 March 2005. यो विश्वभर सबैभन्दा धेरै खपत हुने मासु हो। सुँगुर दुवै ताजा पकाएको र प्रक्रियागत तरिकाले प्रसोधन गरी खाइन्छ। विशेष प्रशोधन प्रक्रिया वा क्योरिङ (Curing) गरिएका उत्पादनहरु लामो समयसम्म बिग्रिदैनन । ह्याम, सुकुटी, लगायत बेकन र ससेज संरक्षित पोर्क को उदाहरण हुन्। 

सुँगुरको मासु पूर्व र दक्षिण पूर्व एसियामा सबैभन्दा लोकप्रिय छ, र पश्चिमी मुलुकहरूमा पनि धेरै खाइन्छ। अत्यधिक बोसो र नरम बनावटका लागि एसियाली परिकारहरूमा यसलाई धेरै महत्त्व दिइन्छ। यहूदी धर्म, इस्लामको धर्म साथै केही मसीही संप्रदायले सुँगुरको मासु सेवनमा परेज गर्छन । सुँगुरको मासुको बिक्री विशेष मुसलमान देशहरूमा संविधानमै व्यवस्था गरी अवैध छ भने एक मात्र यहूदी बहुमत भएको देश इजरायलमा प्राय प्रतिबन्धित छ।

 सन्दर्भ सामग्री 

श्रेणी:खाद्यपदार्थहरू
श्रेणी:मासु